CELEX: 62020TN0681
Language: et
Date: 2020-11-13 00:00:00
Title: Kohtuasi T-681/20: 13. novembril 2020 esitatud hagi – OC versus Euroopa välisteenistus

18.1.2021   
            
            
               ET
            
            
               Euroopa Liidu Teataja
            
            
               C 19/65
            
         
      13. novembril 2020 esitatud hagi – OC versus Euroopa välisteenistus
      (Kohtuasi T-681/20)
      (2021/C 19/70)
      Kohtumenetluse keel: prantsuse
      
         Pooled
      
      
         Hageja: OC (esindajad: advokaadid L. Levi ja A. Champetier)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tunnistada hagi vastuvõetavaks ja põhjendatuks;
                  seetõttu
               
            
                  —
               
               
                  tühistada 27. jaanuari 2020. aasta otsus, millega jäeti rahuldamata hageja 27. septembri 2019. aasta kahju hüvitamise nõue;
               
            
                  —
               
               
                  vajalikus ulatuses tühistada 4. augusti 2020. aasta otsus, millega jäeti rahuldamata hageja 17. aprilli 2020. aasta kaebus;
               
            
                  —
               
               
                  mõista kostjalt välja hageja mittevaralise kahju eest ja varalise kahju eest ex aequo et bono hinnates vastavalt 20 000 eurot ja 580 889 eurot;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, mis käsitleb Euroopa Liidu ametnike personalieeskirjade artikli 22a, Euroopa välisteenistuse eelarvevahendite käsutaja ametiülesannete ja -kohustuste juhendi artikli 3.3, Euroopa välisteenistuse finantskontrollide eest vastutavate töötajate kutsenormide artikli 3 ja liidu välisasjade ja julgeolekupoliitika kõrge esindaja otsuse PROC HR(2011)008 artikli 2 rikkumist.
               
            
                  2.
               
               
                  Teine väide, mis käsitleb hoolitsemiskohustuse rikkumist. Hageja leiab nimelt, et tema teisele ametikohale üleviimine otsustati ametikohtade võrdsuse põhimõtet rikkudes ning et arvestades käesoleva juhu asjaolusid, ei olnud tema teisele ametikohale üleviimine teenistuse huvides.
               
            
                  3.
               
               
                  Kolmas väide, mis käsitleb õiguse olla ära kuulatud ja põhjendamiskohustuse rikkumist ning isikuandmete kaitse ja õiguse eraelu puutumatusele rikkumist.